Qqaren-d yella yiwen n urgaz zik-nni yesɛa sebɛa n warac . ihi yiwen n wass deg wussan, terfed tmeṭṭut-is s tadist . ass-nni yufa-d lḥal arrac-nni, arraw n urgaz-nni , qqimen deg tala , wa yettseṭṭil i wayeḍ acekkuḥ. Dɣa dinnna i ten-id-yewweḍ lexber n yemma-tsen : terfed s tadist . mi slan s lexber , bedden ɣef yiwen n wawal , msefhamen : « ma d taqcict i d-turew yemma-tneɣ , ad neg tameɣra , ad nefreḥ ; ma yella d aqcic am nekni , ad nerfed iɣunam, ad nerwel , ad nennejili , ad nbeddel tamurt ! » mi yesla ubabat ɣef wayen msefhamen warraw-is , yefka-yasen lḥeqq, iwufeq-iten. Dɣa di teswiɛt-nni, mi yettmeslay akken ubabat d warraw-is , tɛedda syinna settut , tesla akk i wayen nnan.